**Քարն Բրեա ամրոց** (անգլ.՝ Carn Brea Castle), Մեծ Բրիտանիայի Քորնուոլ թերակղզու Քարն Բրեա բնակավայրում գտնվող 14-րդ դարի գրանիտե քարե շինություն, որը Բասեթների ընտանիքի համար18-րդ դարում վերանորոգվել է ամրոցի տեսքով և ծառայել է որպես որսորդական տնակ։ Շենքը այժմ մասնավոր սեփականություն է և օգտագործվում է որպես ռեստորան։ [1] Ամրոցը ընդգրկված է ճարտարապետության II աստիճանի հուշարձանների ցանկում։

Նկարագրություն
--------------

Ամրոցը փոքր ճարտարապետական քմահաճույք է՝ կառուցված է միջնադարյան-գոթական ամրոցի ռոմանտիկ իդեալական ոճով։ Այն ունի անկանոն հատակագիծ՝ միևնույն բարձրության չորս ուղղանկյուն աշտարակները շրջապատում են միջին կառույցը և պարուրված են պարապետով։ Շենքը կառուցված է հետնամասում կտրուկ քարափով ժայռի եզրին։ Շենքը նախագծվել է ոչ որպես բնակելի տարածք, այլ որպես որսորդական կացարան։ Հատակագծում նրա չափերն են 18,3 x 3,0 մ։

Պատմություն
-----------

Ամրոցի տեսքն արևմտյան կողմից, լուսանկարն արվել է 1996 թվականին։
.Ամրոցը կառուցվել է 1379 թվականին, որպես մատուռ։ Կարծիք կա, որ այն նվիրված է եղել Սուրբ Միքայելին։ Անտիկվար Ուիլյամ Ո

Վուսթերը արձանագրել է, որ Քորնուոլ թերակղզում 32 ամրոց կա, այդ թվում՝ Կարն Բրեան, որը նկարագրվում է որպես աշտարակ։

Ամրոցը լայնորեն վերակառուցվել է ավելի ուշ ժամանակաշրջաններում, հիմնականում 18-րդ դարում Բասեթների ընտանիքի կողմից որպես որսորդական տնակ։ Այն համարվում է ճարտարապետական քմահաճույքԼ Հսկայական չմշակված գլաքարերը կազմում են ամրոցի հիմքի մի հատվածը՝ թողնելով շինության հողի մեջ խրվելու տպավորություն Լ

1898 թվականին շինությունը օգտագործվել է որպես փարոս, վարձակալության պայմանագրով նախատեսված է եղել, որ վարձակալը համաձայնել է հյուսիս նայող պատուհանից լուսավորել։ Մինչև 1975-1980 թվականներին վերանորոգումը ամրոցը 1950-1970-ական թվականներին անգործության է մատնվել։ 1975 թվականին ամրոցը ընդգրկված է ճարտարապետության II աստիճանի հուշարձանների ցանկում։

1980-ականներին շենքը վերածվել է մերձավորարևելյան խոհանոցով ռեստորանի։

Հիշատակում
----------

19-րդ դարի Օստ-Ինդիայի առևտրային նավը կոչվել է Քարն Բրեա ամրոցի անունով։ Այն կործանվել է Ուայթ կղզու մոտակայքում 1829 թվականին և The Times-ում գրվել է, որ նավը ներգրավված է եղել ակցիզային հարկի հետ կապված խարդախության մեջ։

Հարրի Փոթերի մասին ֆիլմերում ներկայացված Ford Anglia-ն հայտնաբերվել է ամրոցում 2006 թվականին։

Ծանոթագրություններ
------------------

1. ↑  Chapman, Sarah; Chapman, David (2008), *Iconic Cornwall*, Alison Hodge Publishers, էջ 16, ISBN 978-0-906720-57-8
2. ↑  Society for the Diffusion of Useful Knowledge Great Britain (1837), *The Penny Cyclopædia of the Society for the Diffusion of Useful Knowledge, Volume 8*, C. Knight, էջ 40
3. ↑  «About Carn Brea». Carn Brea Protection Group. Արխիվացված է օրիգինալից 2007 թ․ սեպտեմբերի 29-ին. Վերցված է 2007 թ․ օգոստոսի 20-ին.
4. ↑  Drake, S. J. (2019). *Cornwall, Connectivity and Identity in the Fourteenth Century*. Boydell & Brewer. էջ 10. doi:10.2307/j.ctvktrxzx. ISBN 978-1-78327-469-7.
5. ↑  «Pictures of Carn Brea». Parish of Saint Illogan. Արխիվացված է օրիգինալից 2001 թ․ օգոստոսի 8-ին. Վերցված է 2007 թ․ օգոստոսի 20-ին.
6. ↑  «Carn Brea Castle, Follies and Monuments». FollyTowers.com. Արխիվացված է օրիգինալից 2007 թ․ օգոստոսի 29-ին.
7. ↑  «CARN BREA CASTLE, Carn Brea - 1160284». *historicengland.org.uk* (անգլերեն). Վերցված է 2023 թ․ հունվարի 10-ին. `{{cite web}}`: Text "Historic England" ignored (օգնություն)
8. ↑  «Carn Brea Castle». Eat Out Cornwall. Արխիվացված է օրիգինալից 2007 թ․ սեպտեմբերի 29-ին.
9. ↑  «Some frauds of a very peculiar and extensive nature have been discovered». *The Times*. 1829 թ․ հուլիսի 18. էջ 4.
10. ↑  «The Scotsman: Harry Potter's stolen car appears at castle». The Scotsman Publications Ltd. 2006 թ․ մայիսի 19. Վերցված է 2006 թ․ հոկտեմբերի 30-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Քարն Բրեա ամրոց» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |